EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite

kasutamine nõustamisteenuste ja psühholoogilise nõustamise

teenuste arendamisele

1. ASJAOLUD JA MENETLUSE KÄIK

Eesti Punase Risti Narva Kodutute Öömaja osutab ööbimisteenuseid linnaelanikele, kel pole kuskil elada. 

Narva linnas ei ole nõustamisteenuseid ja psühholoogilise nõustamise teenuseid, mida on Kodutute Öömajas võimalik arendada  klientidele, kes saavad toimetulekutoetust,samuti  puuetega isikutele, kodututele, vanglast vabanenud (kaasaarvatud ennetähtaegselt vananenutele) ja teistele resotsialiseerimist ja sotsiaalset adapteerimist vajavatele isikutele; samuti nendele, kes on Linnavalitsuse Sotsiaalkomisjoni poolt tunnistatud toimetulekuraskustega isikuteks.

Ülalnimetatud teenusega võimaldatakse isikule parim võimalik toimetulek tavapärases keskkonnas iseseisvalt (sh koos pere ja/või lähedastega) elamisel.

Teenuse eesmärgiks on hingelise tasakaalu saavutamine, lahendustele suunamine, pere-, suhteprobleemide lahendamine.

Teenuse tulemusena leevendatakse toimetulekuraskusi, võimaldatakse aktiivne osavõtt ühiskondlikust elust, parandatakse/säilitatakse isikute toimetulekuvõimet, tõstetakse teadlikkust sotsiaalsete probleemide lahendamisel, välditakse tõrjutust, vähendades sellega sotsiaaltoetuste vajadust.

Selle teenuse korraldamiseks on vaja   varustada Kodutute Öömaja sissepääs spetsiaalsete abivahenditega puuetega  ja  liikumishäiretega isikutele.

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Nõustamisteenus ja psühholoogilise nõustamise teenus on  üksikisikut või perekonda toetav teenus, millega võimaldatakse isikule parim võimalik toimetulek tavapärases keskkonnas. Seega võib selle teenuse arendamise kulusid lugeda sotsiaalteenuste arendamise kuludeks.

 2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  nõustamisteenuste ja psühholoogilise nõustamise teenuste arendamisele kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

